rlitschk/wikidir huggingface dataset:
De Pries in de Oscarkategorie Best Dokumentarfilm warrt an sik an den Film sülvst vergeven. Kriegen deit den Oscar aver jümmer de Speelbaas oder – sünners in fröhere Johren – de Produkschoonsfirma. In disse Kategorie is de Oscar 1943 to’n eersten mol verlehnt worrn. In dat Johr geev dat gliek veer Priesdrägers. De Filmen qualifizeert sik jümmer in dat Johr na de Publikatschoon. In de nafolgen Tabell staht se na dat Johr vun de Verlehen oplist. De Preisdräger sünd:
En Nettwark is en Struktur, de mathematsch as Graph anseihn warrn kann un en Verbund vun veele Knütten is. Verscheeden Typen vun Nettwarken: Sozial Nettwark Verkehrsnettwark Elektrotechnisch Nettwark Reeknernettwark Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dana Vávrová (* 9. August 1967 in Prag; † 5. Februar 2009 in München) weer en tschechisch-düütsch Filmschauspelerin un Filmspeelbaassche. In hör Heimatland wurr Vávrová in dat Öller vun 6 Johr all en Kinnerstar. Se is in Kinner- und Märchenfilmen uptreden un speel ok bi de Kinnerserie Pan Tau mit. 1982 wurr se as Jugendliche in der Feernsehmeerdeeler Ein Stück Himmel ok in Düütschland bekannt. För de Rull vun de Janina David kreeg se de Goldene Kamera, den Goldenen Gong un den Adolf-Grimme-Pries as Utteknung. 1986 hett se den 28 Jahre ölleren Speelbaas, Kameramann un Produzenten Joseph Vilsmaier, de se bi Dreiharbeiten vun neeere Folgen vun Ein Stück Himmel kennenlehrt harr, heiraadt. 1988 speel se in de Film Herbstmilch de Fruens-Hööftrull as Anna Wimschneider. Dorför kreeg se nahderhenn den Bayerischen Filmpries un den Düütschen Filmpries. Mit Vilsmaier harr se dree Döchter, Janina Vilsmaier, Theresa Vilsmaier un Josefina Vilsmaier, de ok all Schauspelerinen wurrn sünd. Hör öllere Süster Hana Heřmánková is in de Tschechisch Republik as TV-Moderatorin bekannt. Dana Vávrová is an de Folgen vun en Krebserkrankung storven. Vávrová is för ehr Filmwarken mit veer Priesen uttekent worrn: 1989: mit den Düütschen Filmpries in Gold in de Kategorie Rutragen enkelte Leistung:
Tom Okker (* 22. Februar 1944 in Amsterdam; Ökelnaam The Flying Dutchman) is en ehmalger nedderlannsch Tennisspeler. Van 1964 bit 1968 wurr he fiev Mal nah’nanner nedderlannsch Amateur-Meester, dornah is he Profi wurrn. 1968 stunn he bi dat Tennisturnier vun Wimbledon in’t Veertelfinale un keem bi de US Open sogor bit in’t Endspeel, verlor dor aber tegen den US-Amerikaner Arthur Ashe. Sien hööchste Platzeerung in de Tennis-Weltrangliste reck Okker 1969, as he achter de Australier Rod Laver un de Amerikaner Arthur Ashe up den darten Platz keem. Insgesamt weer he söben Johr in de Top Ten. 1978 keem he nochmal in dat Halffinale vun Wimbledon. In sien Karriere wunn Okker all tosommen 22 Turniere in enkeld Speelen un 69 in Dübbelkonkurrenzen. Okker is verheiraadt un hett dree Kinner.
Derk Sibolt Hovinga (* 1909; † 1990) was en plattdüütschen Dichter, de op Grunnegs schreven hett. Hovinga, de Ole Spraken studeert harr, was Buur in’t Oldambt. He schreev vör allen över de Natur un de Grunneger Kultur van disse Streek. Ok gahn welk Gedichten över historische Themen, Mythologie, Volksvertellen un mystisch Beleven. He hett negen Gedichtbannen rutgeven. Hovinga was in de Johren 1950 Redaktör van de Tiedschrift vör Nedersaksische Literatur ’t Swieniegeltje un dröög dor Gedichten un Bookbesprekens an bi. 1983 hett Hovinga de Literaire Pries van de Stichting ’t Grunneger Bouk utlangt kregen vör sien Dichteree. Vanwegen dat sien Wark as heel musikaalsch ansehn wordt, hett’t Projekt Oost-Groninger Wereldmuziek welk van sien ‚Leder‘ op Musik sett un 2008 in Oostwòld, neet wied van sien oold Wahnhuus, spöölt un sungen. Marten Grupstra hett en Büst van Hovinga maakt, un H. B. Reininga hett en Biografie van hüm schreven, Derk Sibolt Hovinga: Dichter en boer. De waarheid achter de mythe. De D.S.-Hovinga-Fonds geevt sien Gedichten opnee rut un subsideert wiedere Grunnegse Kulturwarken. Störm en stilte (1952) Miemern in twijduustern (1960) Oogst van mien aner laand (1968) Noar 't Adrillenmaart in Winschoot De raaise noar Peries van twij Oldamster boeren Balloaden, mythen,
Joel Hastings Metcalf (* 4. Januar 1866 in Meadville, Pennsylvania; † 23. Februar 1925 in Portland, Maine) weer en US-amerikaansch Astronom. De Söhn vun Lewis Herbert un Anna (geb. Hicks) Metcalf fung mit 14 Johren an sück för Astronomie to intereseeren, inspireert dör en utlehnt Book un vun twee eng Konjunktschonen vun de Planeten Jupiter un Mars. He hett dat Meadville Theological Seminar un de Harvard Divinity School besöcht un 1892 sien Doktortitel an’t Allegheny College makt. Dornah deen he as unitarisch Geistlicher eerst in Burlington, Vermont, later henn in Taunton, Massachusetts, Winchester, Massachusetts un Portland, Maine, wo he 1925 storven is. As Amateurastronom harr he regelmäßigen Kuntakt mit Professoren an Universitäten un Steernwachten. He hett 41 Asteroiden, 5 Kometen as ok verscheeden veränderlich Steerns opdeckt. Joel H. Metcalf weer mit Elizabeth S. Lockman verheiraadt un harr twee Kinner: Dr. Herbert E. Metcalf und Rachel Metcalf Stoneham. A memorial homepage for Joel Hastings Metcalf (Engelsch)
(755) Quintilla is en Asteroid ut de Hööftgördel, de an’n 6. April 1908 vun de US-amerikaansch Astronom Joel Hastings Metcalf in Taunton opdeckt wurrn is. De Asteroid is wohrschienlich nah en italieensch Deern nömmt wurrn. De Afsolute Helligkeit vun de Asteroid bedrocht 9,81.
De Bundsautobahn 20 (Afkört BAB 20, in Kortform ok A 20 nöömt) is en Autobahn in’n Noorden vun Düütschland. Se driggt vun wegen ehrn Verloop ok de Binaams Oostseeautobahn oder Küstenautobahn. De A 20 is dat Verkehrsprojekt Düütsche Eenheit Nr. 10 un siet 1945 de längste tosamenhangen Neebo vun en Autobahn in Düütschland. Wenn dat nächste Deelstück bit Geeschendörp in’t Johr 2009 freegeven warrt, is se denn de längste Autobahn mit en tweestellige Tall. De Bundsautobahn 20 verlöppt vundaag in een Stück vun Lübeck över dat ansluten Achterland vun de Oostseeküst vun Mekelnborg-Vörpommern bit na dat Autobahndreeeck Krüüz Uckermark an de A 11. dor geiht se denn över in de B 166 in Richt Schweet an de Oder. Vun Lübeck över Rostock bit Griepswoold verlöppt de A 20 in Richt Oost, vun dor an denn wieder na Süüd in Richt Niegenbramborg, denn wieder süüdööstlich bit Pasewalk un vun dor wieder na Süüd bit an’t Krüüz Uckermark. An de Anslussteed Stralsund, de to en Autobahndreeeck utboet is, münnt de as veersporige Kraftstraat nee boete B 96 in. De Streck hett opstunn en Samtläng vun 323 km. Dorvun föhrt 279,6 km dör Mekelnborg-Vörpommern, 26,8 km dör Brannenborg un de restlichen 16,8 km
Jan Hendriks Popping (* 9. Juli 1852 in Oosterwoolde; † 22. März 1927) weer Bookdrucker, Bookhändler un en plattdüütschen Schriever, de op Stellingwarfsch schreven hett. Popping is 1852 in Oosterwoolde as Söhn von Hendrik Jan Popping un Antje Cornelis Kleisma boren. Popping hett siene Böker över de Geschicht von de Stellingwerfen in sien egen Druckeree rutgeven. Ok dat Wekenbladd De Ooststellingwerver hett he rutbröcht. Sien Book Uut het leven von 1918 is dat eerste gröttere Wark, dat op Stellingwarfsch schreven worrn is. Uut het leven is 1918 ok in Oosterwoolde un Appelsche as Bühnenstück opföhrt worrn. Popping weer mit Elisabeth Frankes van der Horst (1849-1924) verheiraadt un de beiden harrn twee Kinner, Hendrik Jan (* 1885, Archäoloog) un Hendrikje (* 1887). Schetsen uit Friesland, in het bijzonder de geschiedenis betreffende Ooststellingwerf, Weststellingwerf, Schoterland, Opsterland en Omstreken van vorige eeuwen. Bijeengebracht door J. H. Popping. Oosterwoolde 1892 (Google-US) Ooststellingwerf. Verzameling van oudheidkundige aanteekeningen. Oosterwoolde 1903 Schetsen uit de Geschiedenis van Ooststellingwerf. Oosterwoolde 1903 Uut het leven: tooneelstok in drie bedrieven in het dialect der Stellingwarvers. Oosterwoolde 1918 Geschiedkundige aanteekeningen over de Stellingwerven en omstreken. Oosterwoolde 1920
(581) Tauntonia is en Asteroid ut de Hööftgördel, de an’n 24. Dezember 1905 vun de US-amerikaansch Astronom Joel Hastings Metcalf in Taunton opdeckt wurrn is. Dat weer ok de eerste Asteroid, de he opdeckt hett. De Asteroid is nah de Stadt, wo he opdeckt wurrn is un wo Metcalf eenig Johr leevt hett, nömmt wurrn.
Dit Woort hett noch annere Bedüden: kiek dorför ünner Moor (Mehrdüdig Begreep). Moor is en Gelänne, dat von ene Torfschicht bedeckt is, de tominnst 20 cm dick is, aver ok bit acht Meter dick wesen kann. Torf besteiht ut de Resten von Moos un annere Planten, de up jichensene Wies von de Luft afslaten woorn un darum nich verwesen kunnen, man sik langsaam in Köhl verwannelt hefft. De Torf kann up twee Oorten tostannen kamen, un darum gifft dat ok twee Oorten von Moore, Flachmoor un Hoochmoor. Flachmoor kummt bi de Verlannung von flache Seen, Dobben un Schlatts up dör de Waterplanten, de von'n Rand her in dat Water rinwasst. Toeerst sünd dat bloots Swemmblattplanten, darna kaamt verschedene Seggen un Moos un letzenns ok Wicheln, Ellern un Fuulboom darto. Mit de Tiet starft de Planten af un sackt na unnen. Dat Grundwater verhinnert, dat de doden Plantenresten verweest. Hoochmoor kummt besunners dar tostannen, wo't veel regent un de Unnergrund stännig natt is. Jedet Hoochmoor warrt upboot von Torfmoos. Dat is ene Moosaart, de veel Regenwater upsugen un fasthooln kann. De Moosplanten köönt jahrhunnertelang na baben wieterwassen, wenn se unnen al vertorft. In de Torfpulster, de faken en paar Meter dick
Jura betekent Juristeree, as Fachbegreep für dat Studium, Jura, Bargland twüschen de Rhône un den Hoochrhien, Jura, eerdhistorische Periood, Jura, franzöösch Verwaltensrebeet, Fränksch Alb, de ok as Frankenjura betekent warrt, Krakau-Tschenstochauer Jura, en Landschop in Süüdpolen, Jura, Eiland vun de Binneren Hebriden, Jūra, en Blangenstroom vun de Memel, Kanton Jura, Kanton vun de Swiez, Jura, Wienborebeet in Frankriek, Jura, is in’n Boddensee afsopen, Jura Elektroapparate, Swiezer Firma för Huusholtsredschoppen, Jura-Holding, Swiezer Bostoff-Konzern, Jurafraag, en Kunflikt de to’n Grünnen vun den Kanton Jura föhrt hett, Isle of Jura, Brenneree, Jura Margulis (* 1968), russ’sch Pianist un Musikpädagoog, Jura Soyfer (1912–1939), öösterrieksch Schriever. Jura is de Familiennaam von Hans Jura (1921–1996), öösterrieksch Kameramann, Horst Jura (1937–2000), düütschen Footballspeler, Johanna Jura (1923–1994), düütsche Bildhauerin un Keramikerin. Kiek ok bi: Yura. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Calvados betekent Calvados, franzöösch Verwaltensrebeet in de Normandie, Calvados, Appelbranntwien ut de Normandie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. De Ukraine (Україна, Ukrajina) is en Republiek, de in’n Oosten vun Europa liggt. Up 603.700 km² leevt 46.958.740 Inwahners (1. Dezember 2005). Dorvun sünd 77,8% Ukrainers un 17,3 % Russen. Navers sünd Polen, de Slowakei, Ungarn, Rumänien, Moldawien, Russland, Wittrussland (Belarus) un de Swarte See. De Hööftstadt is Kiew. Amtsspraak is Ukrainsch. Ok Russ’sch warrt veel snackt. In’t Westen warrt vör allens Ukrainsch snackt, in’n Oosten Russ’sch. In Kiew snackt de Lüü beidet. De Spraakensituatschoon in de Ukraine is een bannig wichtige politische Angelegenheit, de Regeering versöcht, de Russ’sche Spraak torücktodrängen, üm sik vun Russland aftokoppeln. In 80ern weer dat man annersrum. Denn weer dat verboden, Ukrainsch to snacken. Vundaag snackt de meisten olen Lüü Ukrainsch, de Lüü in’t mittlere Öller snackt mehr Russ’sch un de Lütten fangt wedder an mit Ukrainsch, wiel in de School blots Ukrainsch ünnerichtet wart. De Ukraine streckt sik vun de Swarte See to de Karpaten. De gröttste Fluss is de Dnepr. De Verfaten is demokraatsch. De Präsident vun den Staat is Wolodymyr Selenskyj, de Premierminister is Denys Schmyhal. Kiew Odessa Lwiw Donezk Charkiw Sewastopol Tschernobyl Länner in Europa Albanien |
Reeßen is en Oort un Gemeen in de Samtgemeen Söttmer in’n Landkreis Rodenborg (Wümm) in Neddersassen. De Gemeen ümfaat söss Oortsdelen mit tosamen 1796 Inwahners (Stand 31. Dezember 2022). Dat Rebeet vun de Gemeen Reeßen warrt na Noorden to vun de Gemeen Horß begrenzt, na Oosten hen liggt de Gemeen Boitzen un in’n Süüden de Gemeen Söttmer. In’n Westen grenzt Reeßen an de Gemeen Otterbarg, de to’n Landkreis Veern höört. De Landschop is in de Gemeen landweertschopplich prägt. En Markmol is dat sumpige Sietland vun de Wiest, de vun Noorden her dör den Oostdeel vun de Gemeen wieter na Söttmer verlöpt un in’n Süüden vun Otterbarg in de Wümm inmünnt. Fröher schqall dat hier veel Woold geven hebben. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De eersten Siedlers in’t Rebeet vun de Gemeen schüllt twüschen 4000 un 2000 v. Chr. kamen wesen – so warrt dat ut Grafffeller afleidt, de an verscheeden Steden funnen worrn sünd. Eerste allgemene Schriftstücken stammt ut de Tiet üm Christi Geboort vun de Römers, as in dat Rebeet en Stamm vun de Chauken leevt hett. De
Alert betekent Alert, Vörnaam för Mannslüüd, Alert, Oort in Nunavut, Kanada, Alert, fröheren Oort in’n Polk County, Florida, USA, Alert, Oort in’n Decatur County, Indiana, USA, Alert, Oort in’n Franklin County, North Carolina, USA, Alert, Oort in’n Butler County, Ohio, USA, Alert, brietschen Kabellegger (1918), Alert, brietsch Schipp (2006), Naturschuulrebeed Alert, Naturschuulrebeed in Meschede, Noordrhien-Westfalen, Alert Channel, Sund in Süüdgeorgien, Süüdatlantik, Alert Cove, Bucht in Süüdgeorgien, Süüdatlantik, Alert Point, Landspitz in Süüdgeorgien, Süüdatlantik, Alert Rock, Riff in Süüdgeorgien, Süüdatlantik, HMS Alert, Schipp von de brietsche Marien (1753–1754), HMS Alert, Schipp von de brietsche Marien (1777–1779), HMS Alert, Schipp von de brietsche Marien (1778–1780), HMS Alert, Schipp von de brietsche Marien (1779–1792), HMS Alert, Schipp von de brietsche Marien (1790–1791), HMS Alert, Schipp von de brietsche Marien (1794), HMS Alert, Schipp von de brietsche Marien (1795), HMS Alerte, Schipp von de brietsche Marien (1793), HMS Alert, Schipp von de brietsche Marien (1804–1812), HMS Allart, Schipp von de brietsche Marien (1807–1809), HMS Alert, Schipp von de brietsche Marien (1813–1832), HMS Alert, Schipp von de brietsche Marien (1835–1851), HMS Alert, Schipp von de brietsche Marien (1848–1850), HMS Alert, Schipp von de brietsche Marien (1856–1884), HMS Alert, Schipp von de brietsche Marien (1894–1918), HMS
De Blödenstiet beschrifft de Tiet, bit dat Blöden vun en Wunn to’n Stillstand kummt. Dat is ok en medizinschen Test, de anwennt warrt, üm Stören vun de primären Hämostaas, also dat Bloodstillen, fasttostellen. Bi de Blödenstiet warrt de Tiet nahmen, bit dat en Blöden to’n Stillstand kummt. Dat gifft dorför verscheden Methoden: De Blödenstiet na Ivy in de Modifikatschoon na Mielke is en Methood, de faken insett warrt. Dorbi warrt toeerst an’n Böverarm vun den Patienten en Blooddruckmanschett anleggt un op 40 mmHg (5,32 kPa) instellt. Dat is nödig, dat en Standarddruck in’t Geweev anliggt. Anners künn een dat nich verglieken. Denn warrt an en günstige Steed in’n Ünnerarm en lütten Snitt maakt. Dat utlopen Blood warrt all dörtig Sekunnen mit en sterilen Tipper oder Papeerdook wegmaakt, ahn dorbi de Wunn antoröhren. De Blödenstiet gellt as afslaten, wenn sik op den Tipper keen Rootklöör mehr nawiesen lett. De Vergliekstiet för’n Normalfall liggt twüschen veer un söss Minuten. Bi disse Methood warrt mit en Lanzett in’n Rand vun’t Ohrläppken steken un dat Blood jüst as bi de vöhrige Methood mit Papier oder Zellstoff all 15 Sekunnen afnahmen. Bi disse Methood liggt de Verglieksweert bi dree bit fief Minuuten. Bi disse Methood
Henning Venske (* 3. April 1939 in Stettin) is en düütsch Schauspeler, Kabarettist, Moderator un Schriever. He hett de Biermann-Ratjen-Medaille vun de Senat vun de Free un Hansestadt Hamborg för dat Johr 2009 kregen. Henning Venske entstammt en pommersch Familie un wuss nah de Flucht to’n Kriegsennen in Westddütschland up. Nah dat Abitur studeer he Germanistik un Geschichte. En Studium vun de Theaterwetenschap hett he aber afbroken. Sien Schauspelerutbilden kreeg he an de Max-Reinhardt-School Berlin; en eerst Bühnenengagement harr he an dat Theater am Kurfürstendamm 1961. Bit 1967 harr he wiederhenn Engagements as Schauspeler un Regieassistent in Berlin, mit Regisseuren as Fritz Kortner, Boleslaw Barlog, Hans Lietzau un Samuel Beckett. An’t Thalia-Theater in Hamborg arbeidt he 1967/68 mit Regisseuren as Hans Deppe, Peter Mosbacher un Ullrich Haupt. In de 1970er-Johren fung Venskes Arbeit as free Schauspeler, Speelbaas, Moderator un Autor bi’d Feernsehn un in’n Höörfunk (NDR) an. Van 1971 bit 1974 modereer he de Feernsehsendung Musik aus Studio B. Ok Sendungen as Sesamstraße un Rullen in’ Tatort hebbt dorto föhrt, dat he bekannter wurr. Uo de Böhn gung he in disse Tiet bispeelswies mit Papa, Charly hat gesagt... up Tournee. To’n Anfang vun de 1980er Johren wurr Venske Chefredakteur vun
Bruno Vahl-Berg (* 3. Juli 1903 in Stralsund; † 15. November 1984 in Hamborg) weer en düütsch Schauspeler. Bruno Vahl-Berg is up de Ohlsdörper Karkhoff begraben. He hör ok to dat Ensemble vun dat Ohnsorg-Theater. He weer de jüngere Bröer vun Henry Vahl. Sien Neffe is Edgar Bessen. Bruno Vahl-Berg in de Internet Movie Database (engelsch)
Kokken (greeksch kokkos: Karn, Beer) sünd Kugelbakterien, de vun de Form her vullstännig rund oder ok licht in de Läng togen wesen künnt. Scheedt sik de Zellen na’t Delen nich, kamt afhangig vun de Deeleven Organisatschoonsmuster tostannen, de tyypsch wesen künnt für sünnere Oorden. As dat op dat Bild dorstellt is warrt ünnerscheedt twüschen: Kedenkokken oder Streptokokken, de in Keden lagert sünd (t. B. Enterokokken, Peptostreptokokken) Diplokokken, de poorwies lagert sünd (t. B. Pneumokokken, Neisserien) Tetrakokken oder Tetraden, bi de jümmer veer Zellen tosamen lagert warrt Paketkokken oder Sarcinen, bi de acht oder mehr Kokken tosamen lagert warrt Hopenkokken oder Staphylokokken, de hopenförmig lagert sünd (z. B. Mikrokokken, Peptokokken).
Stroom betekent allgemeen en Bewegung, de in en sünnere Richt geiht, Stroom, en groten Waterloop, Meerstroom, Waterstroom binnen de See, Elektrisch Stroom, in de Physik dat Strömen von Elektronen dör en Leider, Massenstroom, in de Physik dat Strömen von en Stoff dör en Ruum, Warmsstroom, in de Physik dat Strömen von Warms dör en Stoff, Stroom, Oortsdeel vun Bremen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Eurovision Song Contest (afkört: ESC; op platt so veel as Lederwettstriet vun de Eurovision) is en internatschonalen Musikwettstriet, de siet 1956 jeed Johr vu de Europääschen Rundfunkunion (EBU) in’n Rahmen vun de Eurovision veranstallt warrt. De eerste Wettstriet weer düchtig anlohnt an dat San-Remo-Festival, dat 1951 in’t Leven ropen weer. Vun’n Grundsatz her künnt all Liddmaten deelnehmen, de Liddmaten vun de EBU sünd, wat ok eenige Radio- un Feernsehsenner vun afrikaansche un asiaatsche Länner ümfaten deit. Jeed Land is mit een Leed dorbi. De internatschonale Wettstriet, de siet 2004 ut en Halffinale un de Endrunn besteiht, warrt normalerwies in dat Land afhollen, wat in dat Johr dorför wunnen hett. De Endrunn is indeelt in en Präsentatschoon vun de Finaldeelnehmers, de ruchweg twee Stünnen duert, un de Punktevergaav, de noch mol een Stünn duert. Dortwüschen liggt en Tietfinster vun teihn bit föffteihn Minuuten mit en Showprogramm. In disse Tiet leegt de Länner jemehr Punkteverdelen fast. Siet 2003 gifft dat mit den Junior Eurovision Song Contest en tweete Variante vun’n Wettstriet, de ok jeed Johr utdragen warrt, un siet 2007 dorto noch den Eurovision Dance Contest. De eerste Wettstriet hett 1956 in Lugano in de Swiez stattfunnen. Dormols hebbt blots söven
De Lüttjepütt-Pries betekent Lüttjepütt-Pries, en plattdüütschen Literaturpries, de all veer Johr op de Bemsen-Dagfahrt vergeven warrt, Lüttjepütt-Pries, en Pries för de Pleeg von de plattdüütsche Spraak, de elk Johr in Lübeck vergeven warrt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Lüttjepütt-Pries warrt elk Johr sied 1995 vun de Plattdüütsche Volksgill to Lübeck an Gruppen von Kinner, junge Lüüd oder Schoolklassen vergeven, de wat för de Pleeg von de plattdüütsche Spraak doon un för den Pries en Bidrag inrecken, to’n Bispeel en Theaterstück, en Vördrag oder anners wat op Platt. De Pries is mit en Geldpries vun 2500 Euro verbunnen, de opstaffelt ünner de Bewarvers opdeelt warrt. Nöömt is de Pries na dat Book Lüttjepütt vun Johann Bellmann. 1995: 1996: 1997: 1998: 1999: 2000: 2001: Kalandschool 2002: 2003: 2004: 2005: 2006: 2007: 2008: 2009:
Lüttjepütt oder In Grootvadder sien Hüüs is en plattdüütsch Book von Johann D. Bellmann, dat 1983 in’n Verlag Atelier im Bauernhaus toeerst rutkamen is. Dat Book hett 2005 sien veerte Oplaag hatt. Dat Book hannelt von’n Buttjer Lüttjepütt, de tohoop mit sien Öllern, sien Grootöllern, mit sien Unkel Hinnerk un mit’n Knecht Maihööper op sien Öllern ehr Buurnhoff leevt. Lüttjepütt is’n neeschierigen lüttjen Keerl, de jümmer allerhand plietsche Fragen an de Grootwussenen hett. Op disse Fragen lett de Schriever de Grootwussenen Antwoorden geven, de jüstso plietsch un faken achtersinnig sünd. Mit dit Mosaik von Fragen un Antwoorden vertellt de Schriever över de Welt un över dat Tohoopleven von de Figurn. Na dat Book hebbt ok de Lüttjepütt-Pries von de Bemsen-Dagfohrt un de Lüttjepütt-Pries vun de Plattdüütsche Volksgill to Lübeck jemehr Naams kregen. 2013 is bi’n Plaggenhauer-Verlag (ISBN 978-3-937949-17-8) en hoochdüütsch Översetten von’n Lüttjepütt rutkamen, översett von Ingrid Bellmann un Jochen Müller-Roselius.
Disse Artikel is man blots en Stubben. Du kannst Wikipedia helpen un em verbetern. De Wierboom (Cornus), ok Taternholt is en Plantengeslecht vun de Familie vun de Hoornstrüker (Cornaceae), in dat ’t so üm un bi 55 Oorden gifft, de mehrsten mang jüm in de köhlere Zoon vun de Noordhemisphäär, man ’n poor findt sik ok in de Subtropen.
Łódź is de tweetgröttste Stadt in Polen. Dat liggt in de Bezirk Łódź, wo ok de geometrisch Mitt vun Polen is. Łódź is för de europääsche Textilindustrie ene vun de wichtigsten Städer. Łódź is ene Universitätsstadt mit över 700.000 Inwahners. Łódź is siet 1423 Stadt. Łódź harr vör de Tweet Weltorlog 30 % Juden un 8 % Düütsche an de Bevölkerung, dat ok in de Poolsche Spraak hier veele düütsche Wöör weern. In de Tweet Weltorlog geev dat hier dat tweetgröttste Ghetto vun’t Derde Riek. De Stadt harr denn de Naam Litzmannstadt. Łódź is de Stadt, ut de de ehemaalsche CDU-Bunnsdagsafordnete Alexander Warikoff weer. De ehemaalsche Bischop vun de luthersche Kark vun Schaumburg, Heinrich Herrmanns un de Schriever Andrzej Sapkowski sünd ok vun hier. Łódź. Mehr Biller, Videos oder Audiodateien to’t Thema gifft dat bi Wikimedia Commons.